मुख्यमंत्री श्री शिवराजसिंह चौहान ने पूर्व राष्ट्रपति स्व.डॉ.ए.पी.जे.अब्दुल कलाम तथा झाबुआ के पूर्व सांसद स्व.श्री दिलीपसिंह भूरिया को श्रृद्धांजलि देते हुए उनकी स्मृति में झाबुआ में खोले जाने वाले इंजीनियरिंग कालेज का नाम पूर्व राष्ट्रपति स्व. ए.पी.जे.अब्दुल कलाम तथा माडल कालेज का नाम पूर्व सांसद स्व.श्री दिलीपसिंह भूरिया के नाम पर रखे जाने तथा विद्यार्थियों के लिये शासन द्वारा संचालित निःशुल्क सायकल वितरण योजना में राशि 2 हजार 400 रूपये से बढ़ा कर 3 हजार रूपये किये जाने की घोषणा की। वे रविवार को झाबुआ में शासकीय स्नातकोत्तर महाविद्यालय के खेल मैदान में आयोजित छात्र सम्मेलन को संबोधित कर रहे थे। उन्होंने इस अवसर पर झाबुआ में 42 करोड़ रूपये की लागत से इंजीनियरिंग कालेज के नवीन भवन तथा 12 करोड़ रूपये की लागत से माडल कालेज के नवीन भवन की आधारशिला भी रखी। कार्यक्रम में मुख्यमंत्रीजी ने कुल 135 करोड़ रूपये की लागत के कुल 26 कार्यों का शिलान्यास एवं लोकार्पण किया।